Trening-centar Nogometnog saveza Bosne i Hercegovine

Trening-centar Nogometnog/Fudbalskog saveza Bosne i Hercegovine (skr. Trening-centar N/FSBiH) jest trening-centar u vlasništvu Nogometnog saveza BiH koji se nalazi u naselju Crkvičko brdo u Zenici. Centar je zvanično otvorio 2. septembra 2013. tadašnji predsjednik UEFA-e, Michel Platini, nakon završetka prve faze izgradnje. Muška nogometna reprezentacija Bosne i Hercegovine koristi ga za pripreme, dok ženska nogometna reprezentacija BiH i za domaće utakmice. Historija Nogometni savez Bosne i Hercegovine, svjestan činjenice da nije posjedovao vlastite trening objekte za svoje reprezentacije, izradio je planove za izgradnju modernog trening centra sredinom 2000-ih, brzo osiguravši sredstva za projekt i odlučivši o lokaciji. Predgrađe Zenice odabrano je jer je nacionalni stadion "Bilino polje" u tom gradu. Realizacija projekta poklopila se s velikim, politički motiviranim turbulencijama u organizaciji koje su na kraju dovele do kratkotrajne suspenzije svih takmičarskih reprezentacija od strane FIFA-e. Nestabilnost u upravnom tijelu bosanskohercegovačkog nogometa dovela je do odgađanja projekta, da bi se ponovo pojavio tek nakon što je formiran Odbor za normalizaciju pod pokroviteljstvom UEFA-e, u kojem su bili Ivica Osim, Dušan Bajević, Faruk Hadžibegić, Sergej Barbarez, Jasmin Baković, Darko Ljubojević i Sead Kajtaz. Odboru, kojem je dodijeljena puna izvršna vlast kao sredstvo za rješavanje prethodno spomenutih problema u Nogometnom savezu, odmah je ubrzao projekat trening centra, a izgradnja je započela početkom 2011. Izgradnja je završena krajem 2013, a centar je zvanično otvorio Michel Platini 2. septembra 2013. Dana 21. septembra 2015. nakon dvogodišnjeg projekta proširenja, otvoreni su novi objekti, uključujući i zatvorenu arenu. Objekti Trening-centar se sastoji od jednog terena s umjetnom i dva terena s prirodnom travom, zatvorene arene za futsal, terasa, hotela s 27 soba, wellness centra, restorana, kafića u zatvorenom i na otvorenom, dvije velike konferencijske sale, rekreacijskog predvorja i namjenskih administrativnih i tehničkih prostorija. Nadalje, okružen je velikim privatnim parkingom, ulaznim kapijama i glavnim trgom. Dana 23. oktobra 2015. centar je dobio UEFA i FIFA PRO licence, a nakon toga je ugostio ženske i omladinske kvalifikante. Također pogledajte Stadion "Bilino polje" Nogometni savez Bosne i Hercegovine Muška nogometna reprezentacija Bosne i Hercegovine Ženska nogometna reprezentacija Bosne i Hercegovine Reference Vanjski linkovi Bosna i Hercegovina na službenoj web stranici FIFA-e (en) Bosna i Hercegovina na službenoj web stranici UEFA-e (en) Službena web stranica Nogometnog saveza Bosne i Hercegovine Bosna i Hercegovina na rsssf.org (en)